ai4bharat/Pralekha huggingface dataset:
माहिती आणि प्रसारण मंत्रालय
50 व्या इफ्फी महोत्सवात खुल्या चित्रपटगृहात दाखविल्या जाणाऱ्या चित्रपटांची यादी जाहीर
दोन ठिकाणी 14 चित्रपट दाखवले जाणार
‘पडोसन’ आणि ‘चलती का नाम गाडी’ हे चित्रपट ‘जुने क्लासिक’ विभागांतर्गत दाखविले जाणार
नवी दिल्ली, 22 ऑक्टोबर 2019
50 व्या भारतीय आंतरराष्ट्रीय चित्रपट महोत्सव  मध्ये खुल्या चित्रपटगृहात दाखविल्या जाणाऱ्या चित्रपटांची यादी जाहीर झाली आहे. यावर्षी 20 ते 28 नोव्हेंबरदरम्यान इफ्फीचे सुवर्ण महोत्सवी वर्ष साजरे केले जाईल. दरवर्षी इफ्फी सिनेरसिकांसाठी खुल्या चित्रपटगृहात सिनेमांचे खेळ आयोजित करत असते.
यावर्षीच्या अशा खेळांची संकल्पना ‘सिनेमाचा आनंद’ अशी असेल. विनोदी शैली संबंधित सदाबहार चित्रपट प्रकारामध्ये तसेच इंडियन पॅनोरमा विभागात दाखवले जातील. यावर्षी चित्रपटांचे आयोजन जॉगर्स पार्क  आणि मिरामार बीच, पणजी या दोन ठिकाणी 21 ते 27 नोव्हेंबर दरम्यान केले जाईल. जॉगर्स पार्कमध्ये विनोदी चित्रपट तर मीरामार बीचवर इंडियन पॅनोरमा विभागातील निवडक चित्रपट दाखवले जातील. हे चित्रपट सर्वांसाठी नोंदणीशिवाय खुले असतील.
जॉगर्स पार्क  येथील चित्रपट
- चलती का नाम गाडी 
- पडोसन
- अंदाज अपना अपना 
- हेराफेरी 
- चेन्नई एक्स्प्रेस 
- बधाई हो 
- टोटल धमाल 
मिरामार बीच येथे दाखविण्यात येणारे चित्रपट
- नकोम-इआ कुम्पासार {Nachom-ia Kumpasar }
- सुपर 30 
- आनंदी गोपाळ 
- उरी-द-सर्जिकल स्ट्राईक 
- हेल्लारो 
- गल्ली बॉय 
- F2-फन ॲण्ड फ्रस्ट्रेशन 
B.Gokhale/M.Chopade/P.Malandkar
(Visitor Counter : 150
राष्ट्रपती कार्यालय
होळीच्या पूर्वसंध्येला भारताच्या राष्ट्रपतींनी दिल्या शुभेच्छा
नवी दिल्ली, 17 मार्च 2022
राष्ट्रपती राम नाथ कोविंद यांनी होळीच्या पूर्वसंध्येला सर्व देशवासीयांना शुभेच्छा दिल्या आहेत.
“होळीच्या शुभमुहूर्तावर, मी सर्व देशवासियांना आणि परदेशातील भारतीय बांधवांना शुभेच्छा देतो,"असे राष्ट्रपतींनी आपल्या संदेशात म्हटले आहे.
होळी म्हणजे रंगांचा हा सण वसंत ऋतूच्या आगमनाची वर्दी देत, आपल्या जीवनात आनंद आणि उत्साह घेऊन येतो. हा सण सामाजिक सलोख्याचे आणि एकोप्याचे मूर्तीमंत उदाहरण आहे. सर्व वयोगटातील आणि वेगवेगळी पार्श्वभूमी असलेली मुले, तरुण, स्त्री-पुरुष हा सण उत्साहात साजरा करतात.
रंगांचा हा सण प्रत्येकाच्या जीवनात सकारात्मक ऊर्जा निर्माण करेल आणि राष्ट्र उभारणीच्या भावनेला सामर्थ्य देईल अशी भावना मी व्यक्त करतो.”
राष्ट्रपतींचा संदेश पाहण्यासाठी कृपया येथे क्लिक करा -
S.Patil/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
मंत्रिमंडळ
अंतराळ तंत्रज्ञानाच्या शांततापूर्ण वापरासाठीच्या भारत आणि तझाकिस्तान यांच्यातल्या सहकार्याविषयक सामंजस्य कराराला केंद्रीय मंत्रिमंडळाची मान्यता
(नवी दिल्ली, 6 डिसेंबर 2018
विकासासाठी अंतराळ तंत्रज्ञानाच्या शांततापूर्ण वापराबाबत सहकार्यासाठी भारत आणि तझाकिस्तान यांच्यातल्या सामंजस्य कराराबाबत केंद्रीय मंत्रिमंडळाला माहिती देण्यात आली. दुशांबे येथे 8 ऑक्टोबरला या सामंजस्य करारावर स्वाक्षऱ्या करण्यात आल्या आहेत.
तपशील
उपग्रह दळणवळण आणि उपग्रह आधरित नेव्हीगेशन, अंतराळ विज्ञान, अंतराळ यानाचा उपयोग, अंतराळ यंत्रणा, अंतराळ तंत्रज्ञानाचा वापर यासारख्या क्षेत्रातल्या संभाव्य सहकार्याला प्रोत्साहन मिळणार आहे.
या सामंजस्य कराराअंतर्गत, संयुक्त कृती गट स्थापन करण्यात येणार असून सामंजस्य कराराच्या अंमलबजावणीचा कृती आराखडा आणि कालमर्यादा यासह इतर बाबींवर हा कृती गट काम करेल.
प्रभाव-
यामुळे उपग्रह नेव्हीगेशन, अंतराळ विज्ञान, बाह्य अंतराळ शोध क्षेत्रात नव्या शोधांना चालना मिळणार आहे.
लाभ-
मानवतेच्या कल्याणासाठी अंतराळ तंत्रज्ञानाचा उपयोग या क्षेत्रात संयुक्त कृती विकासाला या सामंजस्य करारामुळे चालना मिळेल.
B.Gokhale/N.Chitale/P.Kor
राष्ट्रीय सुरक्षा परिषद सचिवालय
भारताची सायबर स्थिती बळकट करण्याच्या उद्देशाने राष्ट्रीय सुरक्षा परिषद सचिवालयाने सरकारी अधिकारी आणि महत्त्वाच्या क्षेत्रातील संघटनांमधील अधिकाऱ्यांसाठी एनसीएक्स इंडिया अर्थात राष्ट्रीय सायबर सुरक्षेशी संबंधित घटनांच्या प्रतिसादाच्या सराव कार्यक्रमाचे केले आयोजन
राष्ट्रीय सुरक्षा सल्लागार अजित दोवाल के सी यांनी आज राष्ट्रीय सायबर सुरक्षा समन्वयक लेफ्टनंट जनरल राजेश पंत आणि डीआरडीओ अर्थात संरक्षण संशोधन आणि विकास संघटनेचे सचिव सतीश रेड्डी यांच्यासह एनसीएक्स इंडिया अर्थात राष्ट्रीय सायबर सुरक्षेशी संबंधित घटनांच्या प्रतिसादाच्या सराव कार्यक्रमाचे उद्घाटन केले. सध्या अधिकाधिक प्रमाणात समोर येत असलेल्या सायबर धोक्यांबद्दल माहिती देऊन सायबर सुरक्षेशी संबंधित घटनांची हाताळणी तसेच प्रतिसाद याविषयी सरकारच्या वरिष्ठ व्यवस्थापकीय आणि तंत्रज्ञान क्षेत्रातील सरकारी कर्मचाऱ्यांना तसेच महत्त्वाच्या क्षेत्रात कार्यरत संघटनांमधील अधिकाऱ्यांना प्रशिक्षण देण्याच्या उद्देशाने 18 ते 29 एप्रिल 2022 या कालावधीत राष्ट्रीय सायबर सुरक्षेशी संबंधित घटनांच्या प्रतिसादाच्या सराव कार्यक्रमाचे आयोजन करण्यात आले आहे.
केंद्र सरकारच्या राष्ट्रीय सुरक्षा परिषद सचिवालयातर्फे घेण्यात येत असलेल्या या कार्यक्रमाच्या आयोजनात डीएससीआय अर्थात भारतीय माहिती सुरक्षा मंडळ माहितीविषयक भागीदार म्हणून सहभागी झाले असून, डीआरडीओचा पाठींबा या कार्यक्रमाला लाभलेला आहे. जागतिक पातळीवर अनेक मोठे सायबर सुरक्षा संबंधी कार्यक्रम आयोजित करणाऱ्या सायबरएक्सर टेक्नॉलॉजिज या इस्टोनियन सायबर सुरक्षा कंपनीकडून या कार्यक्रमासाठी आवश्यक प्रशिक्षण मंच पुरविण्यात आला आहे.
प्रशिक्षण सत्रे, थेट हल्ला आणि धोरणात्मक सराव यांच्या माध्यमातून या कार्यक्रमात 140 हून अधिक अधिकाऱ्यांना प्रशिक्षित केले जाणार आहे. इंट्रुजन डिटेक्शन तंत्र, धोकादायक संगणकीय प्रणालींची माहिती सामायिक करणारा मंच, असुरक्षित बाबींची हाताळणी आणि हल्ल्याच्या तीव्रतेचे परीक्षण, नेटवर्क नियमावली, माहितीचा ओघ, डिजिटल न्यायवैद्यक सारख्या सायबर सुरक्षेला असलेल्या धोक्यांशी संबंधित विविध महत्त्वपूर्ण क्षेत्रांबाबत सहभागींना प्रशिक्षण दिले जाणार आहे.
सामरिक दृष्ट्या महत्त्वपूर्ण व्यक्तींना सायबर धोके अधिक उत्तम प्रकारे समजून घेणे, त्याविषयीच्या सज्जतेचा अंदाज घेणे आणि सायबर संकटांचे व्यवस्थापन आणि सहकार्य यासाठीची कौशल्ये विकसित करणे यासाठी एनसीएक्स इंडिया सरावाची मोठी मदत होईल. आपली सायबर सुरक्षा विषयक कौशल्ये, संघभावना,नियोजन, संपर्क, महत्त्वपूर्ण विचारपद्धती आणि निर्णय क्षमता यांचा विकास करून त्यांच्या क्षमतेची चाचणी घेण्यासाठी देखील हे प्रशिक्षण मदत करेल.
राष्ट्रीय सुरक्षा सल्लागार अजित दोवाल ए सी यांनी त्यांच्या बीजभाषणामध्ये देशात होत असलेल्या डिजिटल क्रांतीवर आणि केंद्र सरकारतर्फे सुरु करण्यात येत असलेल्या अनेक डिजिटल सोयीसुविधांवर भर दिला. सायबर सुरक्षा हा कोणत्याही डिजिटल परिवर्तनाचा पाया असतो असे ते पुढे म्हणाले. सायबर अवकाशाला निर्माण झालेला कोणताही धोका आपल्या सामाजिक, आर्थिक आणि राष्ट्रीय सुरक्षेवर थेट परिणाम करत असतो आणि म्हणून आपल्याला आपल्या सायबर अवकाशाचे योग्य रीतीने संरक्षण करणे आवश्यक आहे असे त्यांनी सांगितले.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 222
संरक्षण मंत्रालय
संरक्षणमंत्र्यांनी जम्मू काश्मीरमधील राजौरी बेस कॅम्पला दिली भेट, सीमेवरील संरक्षण सज्जता आणि सुरक्षाविषयक स्थितीचा घेतला आढावा
आव्हानात्मक परिस्थितीत काम करताना दाखवण्यात येणारे अतुलनीय शौर्य आणि जोश याबद्दल लष्कराची केली प्रशंसा, धैर्य आणि समर्पित वृत्तीने देशाची सेवा सुरू ठेवण्यासाठी दिले प्रोत्साहन
तुमचे धाडस, वचनबद्धता आणि सातत्यपूर्ण दक्षतेमुळे देशाला सुरक्षिततेची हमी मिळते, आम्ही नेहमीच तुमच्या सोबत आहोत- राजनाथ सिंह यांची सैनिकांना ग्वाही
नवी दिल्ली, 6 मे 2023
संरक्षणमंत्री राजनाथ सिंह यांनी आज जम्मू काश्मीरमधील राजौरी बेस कॅम्पला भेट दिली आणि सीमेवरील संरक्षण सज्जता आणि सुरक्षाविषयक स्थितीचा आढावा घेतला. जम्मू आणि काश्मीरचे नायब राज्यपाल मनोज सिन्हा, लष्करप्रमुख जनरल मनोज पांडे आणि नॉर्दर्न कमांडचे जनरल ऑफिसर कमांडिंग इन चीफ लेफ्टनंट जनरल उपेंद्र द्विवेदी, या आढावा बैठकीला उपस्थित होते.
संरक्षणमंत्र्यांनी या ठिकाणी तैनात असलेल्या सैनिकांसोबत संवाद साधला आणि आव्हानात्मक परिस्थितीत काम करताना दाखवण्यात येणारे अतुलनीय शौर्य आणि जोश याबद्दल त्यांची प्रशंसा केली.
अतिशय दुर्गम भागात भारतीय लष्कराचे धाडस, वचनबद्धता आणि सातत्यपूर्ण दक्षता यामुळे देशाला सुरक्षिततेची हमी मिळते, असे राजनाथ सिंह यांनी सांगितले. याच समर्पित वृत्तीने आणि धाडसाने आपले काम सुरू ठेवण्यासाठी त्यांनी सैनिकांना प्रोत्साहन दिले तसेच सरकार आणि देशातील जनता नेहमीच संरक्षण दलांसोबत असल्याची ग्वाही दिली. देशसेवा करताना धारातीर्थी पडलेल्या शूर जवानांना राजनाथ सिंह यांनी राजौरी येथे 5 मे 2023 रोजी आदरांजली वाहिली. या जवानांचे हौतात्म्य कधीही विसरता येणार नाही, असे ते म्हणाले.
M.Pange/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
सुक्ष्म, लघु आणि मध्यम उदयोग मंत्रालय
वाराणसीत खादी आणि ग्रामोद्योग आयोगाच्या वतीने खादी प्रदर्शनाचे आयोजन, 2215 लाभार्थ्यांना रु. 77.45 कोटींचे तारण अनुदान वितरीत
उत्तर प्रदेशातील वाराणसी येथे आयोजित राज्यस्तरीय खादी प्रदर्शनाचे उद्घाटन खादी आणि ग्रामोद्योग आयोगाचे अध्यक्ष मनोज कुमार यांनी आज केले.हे प्रदर्शन 17 मार्च 2023 ते 26 मार्च 2023 पर्यंत 10 दिवसांच्या कालावधी सुरु राहणार आहे.खादी आणि ग्रामोद्योग आयोगाच्या वतीने राबवण्यात येणारी सूक्ष्म, लघु आणि मध्यम उद्योग मंत्रालयाची रोजगाराभिमुख पथदर्शी योजना, पंतप्रधानांच्या रोजगार निर्मिती कार्यक्रम  अंतर्गत मध्य आणि पूर्व विभागातील 2215 लाभार्थ्यांना मंजूर केलेल्या रु. 227.21 कोटी कर्जापोटी रु. 77.45 कोटींचे तारण अनुदान देखील अध्यक्षांनी वितरीत केले.
मनोज कुमार यांनी खादी ग्रामोद्योग विकास समिती, मारुई, सिंधौरा, वाराणसी येथे कुंभारकाम करणाऱ्या कारागिरांना 180 इलेक्ट्रिक कुंभारकाम चाके आणि चामड्याच्या वस्तू बनवणाऱ्या कारागिरांना 75 पादत्राणे दुरुस्ती साधने तसेच अकबरपूर, आंबेडकर नगर येथील 30 मधुमक्षिका पालकांना 300 मधमाश्यांच्या पेट्या वितरित केल्या.
एक समृद्ध, बळकट, आत्मनिर्भर आणि आनंदी राष्ट्र निर्माण करण्यासाठी लाभार्थ्यांना त्यांचे उद्योग यशस्वीपणे चालवण्यासाठी खादी आणि ग्रामोद्योग आयोगाच्या अध्यक्षांनी प्रेरित केले.
पंतप्रधान कार्यालय
उत्तरपूर्व देशाच्या सौंदर्याचे पंतप्रधानांनी केले कौतुक
ईशान्य राज्यांच्या भेटीचे फोटो जनसामान्यांच्या माहितीसाठी सामायिक करावे अशी पंतप्रधानांची विनंती
(नवी दिल्ली, 8 फेब्रुवारी 2019
पंतप्रधान नरेंद्र मोदी यांनी ईशान्य भारताच्या सौंदर्याचे कौतुक केले.
त्यांनी लोकांना विचारले की, "तुमच्या स्वतःच्या पूर्वोत्तर भेटीचे किंवा या क्षेत्रातील नैसर्गिक सौंदर्याची झलक तुम्ही कधी पहिली का? "
त्यांनी लोकांना #MagnificentNortheast चा वापर करून Instagram वर लोकांच्या पूर्वोत्तर राज्यांच्या भेटीचे फोटो सामायिक करण्याची विनंती केली.
"मी काही फोटो आणि पोस्ट माझ्या पृष्ठावर देखील सामायिक करीत आहे असे पंतप्रधान म्हणाले.
B.Gokhale/P.Kor
पंतप्रधान कार्यालय
पंतप्रधानांनी ओदिशाच्या जनतेला राजा पर्बानिमित्त दिल्या हार्दिक शुभेच्छा
पंतप्रधान नरेंद्र मोदी यांनी राजा पर्बाच्या शुभदिनानिमित्त ओदिशाच्या जनतेस शुभेच्छा दिल्या आहेत.
आपल्या ट्विटमध्ये पंतप्रधान म्हणाले, " राजा पर्बाच्या शुभप्रसंगी आपणा सर्वांना हार्दिक शुभेच्छा. मी प्रत्येकाच्या उत्तम आरोग्यासाठी आणि सुखसमृद्धीसाठी प्रार्थना करतो."
रेल्वे मंत्रालय
भारतीय रेल्वेकडून मुंबई ते अहमदाबाद मार्गावर ‘वारसा सप्ताह’ विशेष पॅकेज
नवी दिल्ली, 18 नोव्हेंबर 2019
जागतिक वारसा सप्ताह 19 ते 25 नोव्हेंबरदरम्यान साजरा करण्यात येतो. यानिमित्त मुंबई ते अहमदाबाद मार्गावर 22 ते 25 नोव्हेंबर 2019 या कालावधीत ‘वारसा सप्ताह’ विशेष पॅकेज भारतीय रेल्वे देणार आहे. गुजरातमधील वारसा स्थळे हे या पॅकेजचे वैशिष्ट्य आहे.
अधिक माहितीसाठी आयआरसीटीसीच्या www.irctctourism.com. संकेतस्थळाला भेट द्यावी.
B.Gokhale/S.Kakade/D.Rane
(Visitor Counter : 69
आरोग्य आणि कुटुंब कल्याण मंत्रालय
महिनाभर चालणाऱ्या ‘हर घर दस्तक’मोहिमेबद्दल जागरुकता वाढवण्याकरिता केंद्रीय आरोग्य मंत्रालयाने केले प्रसारमाध्यमांसाठी राष्ट्रीय वेबिनारचे आयोजन
नवी दिल्ली, 12 नोव्हेंबर 2021
केंद्रीय आरोग्य आणि कुटुंब कल्याण मंत्रालयाने महिनाभर चालणाऱ्या हर घर दस्तक मोहिमेबद्दल जागरुकता वाढवण्याकरिता आज प्रसारमाध्यमांसाठी एका राष्ट्रीय संवादी वेबिनारचे आयोजन केले होते, ज्याचा उद्देश सर्व प्रौढ लोकसंख्येला कोविड लसीची पहिली मात्रा देण्यात आल्याची खातरजमा करून दुसऱ्या मात्रेसाठी पात्र व्यक्तींना दुसरी मात्रा घेण्यास प्रवृत्त करणे हा आहे. तर ज्या प्रौढ व्यक्तींनी लसीची पहिली मात्रा घेतली नाही किंवा काही कारणास्तव त्यांची दुसरी मात्रा घेणे बाकी आहे अशा लोकांपर्यंत पोहोचण्याचे उद्दिष्ट ‘हर घर दस्तक’ म्हणजे प्रत्येक घरापर्यंत पोहोचून लस देणे आहे. ज्या जिल्ह्यांमध्ये पात्र लोकसंख्येच्या 50% पेक्षा कमी लसीकरण केले गेले आहे अशा जिल्ह्यांवर विशेष लक्ष केंद्रित करून आरोग्य सेवा कर्मचारी संपूर्ण भारतातील पात्र लोकांचे घरोघरी जाऊन लसीकरण करतील.
संवादात्मक वेबिनारला आरोग्य आणि कुटुंब कल्याण मंत्रालयाचे अतिरिक्त सचिव डॉ मनोहर अग्नानी यांनी संबोधित केले. ते म्हणाले की, भारताच्या सध्याच्या लसीकरणाच्या गतीनुसार आम्ही आत्मविश्वासाने दावा करू शकतो की 16 जानेवारी 2021 रोजी सुरू करण्यात आलेला जगातील सर्वात मोठा प्रौढ लसीकरण कार्यक्रम योग्य मार्गावर आहे.
लसीबाबत उत्साह झपाट्याने वाढत असताना, शेवटच्या व्यक्तीपर्यंत ती उपलब्ध करण्यामध्ये असलेली नव्या प्रकारची आव्हाने देखील आहेत. ज्यामध्ये दुर्गम भागात राहणाऱ्या लोकांसाठी उपलब्धतेच्या समस्या, दुष्परिणामांची निरंतर भीती आणि काही समुदायांमध्ये लसीबाबतची टाळाटाळ अशी अनेक कारणे लस न घेणाऱ्या काही लोकांची असू शकतात. लोकांना कोविड 19 प्रतिबंधक लस घेण्यापासून परावृत्त करणाऱ्या प्रत्यक्षातील अनेक समस्या देशातील आघाडीचे कर्मचारी सोडवत आहेत असे निरीक्षण डॉ अग्नानी यांनी मांडले. ज्यांनी लस घेतलेली नाही अशा लोकांना प्रेरित करण्यासाठी मोहिमेमध्ये स्थानिक धार्मिक आणि सामुदायिक नेते आणि इतर संस्था, संघटना जसे की केंद्रीय सांख्यिकी कार्यालय , गैर-सरकारी संस्था, राष्ट्रीय सेवा योजना  इत्यादींशी निकट सहकार्य करण्याची कल्पना आहे. लसविरोधी अफवांचा प्रतिकार करण्यासाठी तसेच राज्ये/केंद्रशासित प्रदेशांमध्ये जास्तीत जास्त लसीकरण केलेल्या जिल्ह्यांद्वारे अवलंबिलेले नाविन्यपूर्ण दृष्टिकोन आणि पद्धतींचे अनुकरण करण्यासाठी मल्टीमीडिया माहिती, शिक्षण आणि संप्रेषण  मोहीम तयार केली जाईल.
सहभागी प्रसारमाध्यमांच्या प्रश्नांना उत्तर देताना, डॉ अग्नानी यांनी लसीच्या दोन्ही मात्रा घेण्याच्या महत्त्वावर भर दिला. प्रसारमाध्यमांनी सकारात्मक कथांद्वारे लोकांना प्रेरित करण्याचे आवाहनही त्यांनी केले. प्रसारमाध्यमांच्या सततच्या पाठिंब्याबद्दल त्यांचे आभार मानून, त्यांनी देशातील काही भागात लसीकरणापासून वंचित राहिलेल्या शेवटच्या व्यक्तीपर्यंत पोहोचण्यासाठी लढा देण्याची विनंती केली.
वेबिनारमध्ये भारतभरातील पीआयबी, दूरदर्शन, आकाशवाणी, प्रादेशिक संपर्क विभाग, युनिसेफ राज्य कार्यालये, खाजगी FM रेडिओ, कम्युनिटी रेडिओ स्टेशन्स, ऑनलाइन आणि मुद्रित माध्यमांचे अधिकारी उपस्थित होते.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 354
पंतप्रधान कार्यालय
पहिल्या आदिवासी क्रीडा महोत्सवाच्या उपक्रमाचे पंतप्रधानांनी केले कौतुक
नवी दिल्ली :-14 जून, 2023.
भुवनेश्वरच्या कलिंगा समाज विज्ञान संस्थेमध्ये आयोजित केलेल्या पहिल्या आदिवासी क्रीडा महोत्सवाबद्दल पंतप्रधान नरेंद्र मोदी यांनी आनंद व्यक्त केला आहे.
या क्रीडा महोत्सवाचे आयोजन म्हणजे एक.मोठी सुरुवात असून देशाला नावलौकीक मिळवून देण्यामध्ये आदिवासी खेळाडूंची भूमिका महत्वपूर्ण असल्याचे पंतप्रधान नरेंद्र मोदी यांनी म्हटले आहे.
अमृत महोत्सवाच्या ट्विटला प्रतिक्रिया देताना पंतप्रधानांनी व्टिट केले आहे :-
‘’आमच्या क्रीडा जगतामध्ये एक मोठा प्रारंभ! जागतिक स्पर्धेमध्ये भारताची ओळख निर्माण करण्यामध्ये आदिवासी खेळाडूंची महत्वपूर्ण भूमिका आहे. अशा प्रयत्नांमुळे देशाला या समुदायातून नवनवीन प्रतिभावंत खेळाडू मिळतील.‘’
युवा व्यवहार आणि क्रीडा मंत्रालय
क्रीडा क्षेत्रातल्या गुणवत्तेला प्रोत्साहन देण्यासाठी आणि लोक सहभाग वाढवण्यासाठी खेलो इंडिया
(नवी दिल्ली, 27 डिसेंबर 2018
क्रीडा क्षेत्रातल्या गुणवत्तेला प्रोत्साहन देण्यासाठी आणि लोकसहभाग वाढवण्यासाठी वित्त वर्ष 2017-18 मध्ये सुधारित खेलो इंडिया योजना सुरू करण्यात आली. क्रीडा संस्कृती रुजवणे आणि क्रीडा नैपुण्य साध्य करणे हे यामागचे उद्दिष्ट आहे.
खेलो इंडियांतर्गत निवडक निपुण क्रीडापटूंना भारतीय क्रीडा प्राधिकरण राष्ट्री क्रीडा अकादमी, राज्य क्रीडा अकादमी किंवा खासगी क्रीडा अकादमी निवडण्याचा पर्याय दिला जाईल.
युवा आणि क्रीडा खात्याचे राज्यमंत्री  कर्नल राज्यवर्धन राठोड  यांनी आज लोकसभेत लेखी उत्तरात ही माहिती दिली.
N.Sapre/S.Kakde/P.Kor
संरक्षण मंत्रालय
आयएनएस तबर या भारतीय युद्धनौकेचा इटलीमधील नेपल्सजवळ इटालियन नौदलासह संयुक्त सराव
नवी दिल्ली, 7 जुलै 2021
भूमध्य सागरात सध्या तैनात असलेल्या आयएनएस तबरने 03 जुलै 2021 रोजी इटलीच्या नेपल्स बंदरात प्रवेश केला. इटालियन नेव्हीकडून या जहाजाचे जोरदार स्वागत करण्यात आले. बंदरातील मुक्कामादरम्यान, कमांडिंग ऑफिसर कॅप्टन महेश मांगीपुडी यांनी प्रीफेक्ट ऑफ नेपल्स अथॉरिटी, जनल इटालियन नेव्हल हेडक्वार्टर आणि कोस्टगार्ड हेडक्वार्टर येथे वरिष्ठ अधिकाऱ्यांची भेट घेतली.
बंदरातून निघताना या जहाजाने आयटीएस अँटोनियो मार्सेग्लिया  यांच्यासह टायरेनेयनियन समुद्रात 04 आणि 05 जुलै 2021 रोजी समुद्री भागीदारीत सरावही केला. या सरावांमध्ये हवाई संरक्षण प्रक्रिया, समुद्रावरील संप्रेषण कवायती, आणि दिवसा आणि रात्री होणाऱ्या क्रॉस डेक हेलो ऑपरेशन्सचा समावेश होता. नौदल सरावाची परस्पर कार्यक्षमता वाढविण्यासाठी, सागरी धोक्यांविरुद्ध एकत्रित काम करण्यासाठी हा अशा प्रकारचा सराव दोघांनाही फायदेशीर होईल.
नौदलाच्या प्रथेनुसार या जहाजांच्या सरावाचा शेवट दोन्ही जहाजांच्या 'स्टीम पास'ने केला.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 255
पंतप्रधान कार्यालय
इथियोपिया प्रजासत्ताकाच्या पंतप्रधानांसोबत पंतप्रधान नरेंद्र मोदी यांची भेट
पंतप्रधान नरेंद्र मोदी यांनी इथियोपिया प्रजासत्ताकाचे पंतप्रधान डॉ. अबी अहमद अली यांची, 24 ऑगस्ट 2023 रोजी जोहान्सबर्ग येथे, 15 व्या ब्रिक्स शिखर परिषदेच्या आयोजना दरम्यान भेट घेतली.
दोन्ही नेत्यांनी विकास भागीदारी आणि क्षमता बांधणी, व्यापार आणि गुंतवणूक, संरक्षण सहकार्य, माहिती आणि प्रसारण तंत्रज्ञान, कृषी, तरुणांचे कौशल्य आणि लोकांच्या परस्पर संपर्कासह महत्त्वाच्या क्षेत्रांवर फलदायी चर्चा केली. त्यांनी महत्त्वाच्या प्रादेशिक आणि जागतिक मुद्द्यांवरही विचार विनिमय केला.
इथिओपियाच्या ब्रिक्स सदस्यत्वाबद्दल पंतप्रधान नरेंद्र मोदी यांनी इथिओपियाचे पंतप्रधान अबी अहमद यांचे अभिनंदन केले. व्हॉईस ऑफ ग्लोबल साउथ परिषदेत सहभागी झाल्याबद्दल त्यांनी पंतप्रधान अबी अहमद यांचे कौतुक केले.
पंतप्रधान अबी अहमद यांनी इथियोपियाला ब्रिक्स कुटुंबात सामील होण्यासाठी भारताने दिलेल्या पाठिंब्याबद्दल पंतप्रधानांचे आभार मानले तसेच चांद्रयान मोहिमेच्या यशाबद्दल पंतप्रधानांचे अभिनंदन केले. चांद्रयान मोहीमेचे यश इथिओपिया आणि ग्लोबल साउथसाठी अभिमानाचा आणि प्रेरणादायी क्षण असल्याचे इथिओपियाचे पंतप्रधान यांनी म्हटले आहे.
पंतप्रधान कार्यालय
रत्नीपोरासाठी रेल मार्गाने संपर्क सुरू झाल्याबद्दल पंतप्रधानांनी केले स्वागत
नवी दिल्ली, 11 मे 2023
अवंतीपोरा आणि काकापोरा दरम्यान असलेल्या रत्नीपोरा थांब्याची प्रलंबित मागणी अखेर पूर्ण झाली असल्याचे ट्विट रेल्वे मंत्रालयाने केले आहे. रेल मार्गावर या थांब्यामुळे या प्रदेशात वाहतूक सुलभ,सुगम करणार आहे.
रेल्वे मंत्रालयाच्या ट्विटला प्रतिसाद देताना पंतप्रधानांनी ट्विट केले:
"जम्मू आणि काश्मीरमध्ये कनेक्टिव्हीटी वाढवण्यासंदर्भातली ही चांगली बातमी"
S.Bedekar/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
भारत- कझाकस्तान संयुक्त प्रशिक्षण सराव 30 ऑगस्ट 2021 पासून सुरु होणार
नवी दिल्ली, 25 ऑगस्ट 2021
लष्करी राजनीतीचा भाग म्हणून आणि कझाकस्तानबरोबरचे वाढते धोरणात्मक संबंध अधिक दृढ करण्यासाठी भारत- कझाकस्तान संयुक्त प्रशिक्षण सराव काझिंद -21 येत्या 30 ऑगस्टपासून सुरु होणार आहे. कझाकस्तानमधल्या आयेशा बीबी, ट्रेनिंग नोड इथे होणारा हा सराव 11 सप्टेंबरपर्यंत चालणार आहे. दोन्ही देशांच्या लष्करामधल्या या सरावामुळे भारत आणि कझाकस्तान यांच्यातल्या द्विपक्षीय संबंधाना प्रोत्साहन मिळणार आहे.
भारतीय लष्करी पथकाचे नेतृत्व बिहार रेजिमेंटची तुकडी करणार असून त्यात 90 जणांचा समावेश राहील. कझाकस्तान लष्कराच्या पथकाचे नेतृत्व पलटण गट करणार आहे.
भारत आणि कझाकस्तान यांच्या लष्कराला, संयुक्त राष्ट्रांच्या अधिकाराच्या चौकटीत राहून, डोंगराळ, ग्रामीण भागात, बंडखोरी विरोधी आणि दहशतवाद विरोधी प्रशिक्षणाची संधी हा सराव प्रदान करेल. व्यावसायिक आदान-प्रदान, शस्त्रात्र कौशल्याबाबत विशेष ज्ञान, दहशतवाद विरोधी कारवाईतले अनुभव सामायिक करणे यांचा यात समावेश आहे. 48 तासांच्या प्रदीर्घ सरावाने याची सांगता होणार असून अर्ध ग्रामीण भागात लपलेल्या दहशतवाद्यांचा बिमोड करण्यासंदर्भातल्या कारवाईचे दर्शन यातून घडवले जाणार आहे.
परस्पर विश्वास, आंतर- संचालन दृढ करण्याबरोबरच भारत आणि कझाकस्तान यांच्या लष्करातल्या उत्तम बाबींची देवाण-घेवाण यामुळे शक्य होणार आहे.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 248
पंतप्रधान कार्यालय
व्यवसाय सुलभीकरणातल्या वाढीसाठी उचललेल्या विकासात्मक पाउलांचा पंतप्रधानांनी घेतला आढावा
नवी दिल्ली, 13 डिसेंबर 2018
“व्यवसायातील सुलभता” संदर्भात प्रगती आढावा घेण्यासाठी पंतप्रधान नरेंद्र मोदी यांनी आज उच्चस्तरीय बैठकीचे अध्यक्षपद भूषविले.
आर्थिक बाबींशी संबंधित वरिष्ठ केंद्रीयमंत्री या बैठकीला उपस्थित होते, यामध्ये महाराष्ट्राचे मुख्यमंत्री देवेंद्र फडणवीस; दिल्लीचे लेफ्टनंट गव्हर्नर अनिल बैजल; तसेच केंद्र, दिल्ली आणि महाराष्ट्र सरकारच्या वरिष्ठ अधिकाऱ्यांचा समावेश होता.
व्यवसाय सुलभतेशी संबंधित विविध पैलूंवर प्रगती होत असल्याचे पंतप्रधानांनी सांगितले. बांधकाम परवाने, कराराची अंमलबजावणी, मालमत्ता नोंदणी, व्यवसाय सुरू करणे, वीज मिळविणे, क्रेडिट मिळवणे आणि दिवाळखोरी सोडवणे यासारख्या विषयांवर चर्चा झाली.
जागतिक बँकेतर्फे व्यवसाय सुलभीकरणात देण्यात येणाऱ्या पतमानांकनात, गेल्या चार वर्षांत, भारताने जागतिक क्रमवारीत 142 वरून 72 स्थानावर उडी मारून आपण घेत असलेल्या प्रयत्नांची पावती दिली आहे.
व्यवसाय सुधारणा अंमलबजावणी अडचणींचे निराकरण करण्यासाठी कोणती कारवाई केली जात आहे याबाबत अधिकाऱ्यांनी पंतप्रधानांना अवगत केले.
पंतप्रधानांनी शेवटच्या व्यवसायिकाला त्वरित वितरण पद्धतीत सुधारणा होण्यासाठी आवश्यक असलेल्या बाबींवर जोर देण्याची आवश्यकता असल्याचे सांगितले. ते म्हणाले की, “व्यवसाय करणे” क्रमवारीत सुधारणाच होणार नाही तर लहान व्यवसाईक आणि सामान्य माणसासाठी “राहण्याची सोय” देखील वाढविली जाईल. ते म्हणाले की, भारतासारख्या उदयोन्मुख आणि वेगवान अर्थव्यवस्थेला हे अत्यंत महत्वाचे आहे. त्यांनी भारताच्या “व्यवसाय सुलभीकरणात” रँकिंगमध्ये झालेल्या वाढीमुळे जागतिक स्तरावर भारताशी व्यवसाय करण्यातील रुची वाढली असल्याचे सांगितले.
B.Gokhale/P.Malandkar
(Visitor Counter : 56
पंतप्रधान कार्यालय
इटलीचे पंतप्रधान मारिओ द्राघी यांना कोविड-19 मधून लवकर बरे होण्यासाठी पंतप्रधानांनी दिल्या शुभेच्छा
पंतप्रधान नरेंद्र मोदी यांनी इटलीचे पंतप्रधान मारिओ द्राघी यांना कोविड-19 मधून लवकर बरे होण्यासाठी शुभेच्छा दिल्या आहेत.
आपल्या ट्विट संदेशात पंतप्रधान म्हणाले;
"माझे प्रिय मित्र इटलीचे पंतप्रधान मारिओ द्राघी हे कोविड-19 मधून लवकर बरे व्हावेत अशी सदिच्छा मी व्यक्त करतो. @Palazzo_Chigi"
सांस्कृतिक मंत्रालय
पंतप्रधानांचा 20 ऑक्टोबर रोजी उत्तरप्रदेश दौरा, कुशीनगर आंतरराष्ट्रीय विमानतळाचे करणार उद्घाटन
महापरिनिर्वाण मंदिरात अभिधम्म दिनानिमित्त आयोजित कार्यक्रमात पंतप्रधान होणार सहभागी
कुशीनगरमधील राजकिया वैद्यकीय महाविद्यालयाची कोनशिला बसवणे आणि विविध विकास प्रकल्पांचे उद्घाटन तसेच पायाभरणीही पंतप्रधान करणार
नवी दिल्ली, 19 ऑक्टोबर 2021
पंतप्रधान नरेंद्र मोदी 20 ऑक्टोबर, 2021 रोजी उत्तर प्रदेशच्या दौऱ्यावर जाणार आहेत. पंतप्रधान सकाळी 10 च्या सुमाराला कुशीनगर आंतरराष्ट्रीय विमानतळाचे उद्घाटन करतील. त्यानंतर, सकाळी साडेअकराच्या सुमाराला, ते महापरिनिर्वाण मंदिरात अभिधम्म दिनानिमित्त आयोजित कार्यक्रमात सहभागी होतील. त्यानंतर, पंतप्रधान दुपारी 1:15 च्या सुमाराला, कुशीनगरमधील विविध विकास प्रकल्पांचे उद्घाटन आणि पायाभरणी करण्यासाठी एका सार्वजनिक कार्यक्रमात सहभागी होतील.
कुशीनगर आंतरराष्ट्रीय विमानतळाचे उद्घाटन
कुशीनगर आंतरराष्ट्रीय विमानतळाचे उद्घाटन, श्रीलंकेच्या कोलंबो येथून उड्डाण करणाऱ्या विमानानाच्या आगमनाने होणार आहे. श्रीलंकेहून येणाऱ्या या विमानात शंभरहून अधिक बौद्ध भिक्कूंच्या शिष्टमंडळाचा समावेश आहे. यात पवित्र बुद्ध अवशेष घेऊन येणाऱ्या 12 सदस्यीय शिष्टमंडळाचाही समावेश आहे. या शिष्टमंडळात श्रीलंकेतील बौद्ध धर्माच्या चारही अनुनायक  आणि निकतांचे  यांचा समावेश आहे, जसे की अस्गिरिया, अमरापुरा, रमण्य, मालवट्टा. तसेच कॅबिनेट मंत्री नमल राजापक्षे यांच्या नेतृत्वाखालील श्रीलंका सरकारचे पाच मंत्रीही शिष्टमंडळात आहेत.
कुशीनगर आंतरराष्ट्रीय विमानतळ अंदाजे 260 कोटी रुपयांच्या गुंतवणुकीतून उभारले आहे. देशांतर्गत आणि आंतरराष्ट्रीय यात्रेकरूंना भगवान बुद्धांच्या महापरिनिर्वाण स्थळाला भेट देण्यास आणि जगभरातील बौद्ध तीर्थस्थळांना जोडण्याचा हा प्रयत्न आहे. विमानतळाची सेवा उत्तर प्रदेश आणि बिहारच्या जवळपासच्या जिल्ह्यांनाही मिळणार आहे. त्यामुळे या क्षेत्रातील गुंतवणूक आणि रोजगाराच्या संधींना चालना देण्यासाठी हे एक महत्त्वाचे पाऊल ठरणार आहे.
महापरिनिर्वाण मंदिरात अभिधम्म दिन
पंतप्रधान महापरिनिर्वाण मंदिराला भेट देतील, भगवान बुद्धांच्या मूर्तीला अर्चना आणि चिवर अर्पण करतील तसेच बोधी वृक्षाचे रोपही ते लावणार आहेत.
अभिधम्म दिनानिमित्त आयोजित कार्यक्रमात पंतप्रधान सहभागी होतील. हा दिवस बौद्ध भिक्खूंसाठी तीन महिन्यांनंतर परतीच्या पावसाळी कालाचे -वर्षावास किंवा वासाच्या समाप्तीचे प्रतीक आहे, त्या दरम्यान ते विहार आणि मठात एकाच ठिकाणी थांबतात आणि प्रार्थना करतात. या कार्यक्रमात श्रीलंका, थायलंड, म्यानमार, दक्षिण कोरिया, नेपाळ, भूतान आणि कंबोडिया तसेच विविध देशांचे राजदूत उपस्थित राहणार आहेत.
पंतप्रधान अजिंठा फ्रेस्को, बौद्ध सूत्र सुलेखन-कॅलिग्राफी आणि वडनगर आणि गुजरातमधील इतर ठिकाणांहून उत्खनन केलेल्या बौद्ध कलाकृतींच्या चित्रांच्या प्रदर्शनालाही भेट देणार आहेत.
विकास प्रकल्पांचे उद्घाटन आणि पायाभरणी
पंतप्रधान बरवा जंगल, कुशीनगर येथे एका सार्वजनिक कार्यक्रमात सहभागी होतील. या कार्यक्रमात ते 280 कोटी रुपयांहून अधिक खर्चाने बांधण्यात येणाऱ्या राजकिया वैद्यकीय महाविद्यालय, कुशीनगरची पायाभरणी करतील. वैद्यकीय महाविद्यालयात 500 खाटांचे रुग्णालय असेल आणि शैक्षणिक सत्र 2022-2023 मध्ये एमबीबीएस अभ्यासक्रमातील 100 विद्यार्थ्यांना प्रवेश दिला जाईल. पंतप्रधान 180 कोटी रुपयांपेक्षा जास्त किमतीच्या 12 विकास प्रकल्पांचे उद्घाटन आणि पायाभरणीही करतील.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203